Арцём Юр’евіч Татарэвіч

Арцём Татарэвіч (нар. ) — беларускі футбаліст, абаронца.

 Клубная кар’ера 
Выхаванец пінскай СДЮШАР-3, з 2009 года выступаў за пінскую «Хвалю», дзе з цягам часу стаў асноўным абаронцам.

У жніўні 2013 года перайшоў у брэсцкае «Дынама». Дэбютаваў за асноўную каманду 21 верасня 2013 года ў матчы супраць «Нафтана». Пасля стаў трывала з’яўляцца ў аснове на пазіцыі левага абаронцы. У сезоне 2014 ужо стаў асноўным левым абаронцам клуба, правёў 28 матчаў у чэмпіянаце (з 32).

Па заканчэнні сезона 2014 быў прызваны на службу ва Узброеныя Сілы. 13 снежня 2014 года прыняў ваенную прысягу. У студзені 2015 года стала вядома, што з-за службы Арцём прапусціць сезон 2015. Тым не менш, у 2015 годзе двойчы згуляў за дынамаўцаў у Кубку Беларусі.

У чэрвені 2016 года пасля заканчэння службы вярнуўся ў брэсцкае «Дынама». У другой палове сезона 2016 выступаў за дубль брэстчан, у асноўнай камандзе не з’яўляўся на полі.

З лютага 2017 года трэніраваўся з «Хваляй» і ў выніку падпісаў кантракт з клубам. У складзе «Хвалі» зноў стаў асноўным абаронцам. У лютым 2018 года падоўжыў пагадненне на наступны сезон. У студзені 2019 года ў чарговы раз падоўжыў кантракт. У сезоне 2019, як і ў папярэдніх, заставаўся трывалым іграком асновы. У пачатку 2020 года пачаў рыхтавацца з «Хваляй» да сезона і ў лютым падпісаў новы кантракт. У 2020—2021 гадах стаў радзей з’яўляцца на полі.

У лютым 2022 года па заканчэнні кантракта пакінуў «Хвалю». Хутка стаў трэніравацца з пінскім «Стэнлесам», у сакавіку афіцыйна папоўніў склад каманды, аднак неўзабаве пакінуў «Стэнлес», не згуляўшы за яго ў афіцыйных матчах, і перайшоў на адміністратарскую працу ў «Хвалі». З другой паловы 2022 года зноў стаў трапляць у заяўку «Хвалі» ў якасці іграка, а ў 2023 годзе восем разоў выхадзіў на поле ў Першай лізе і аднойчы ў Кубку Беларусі.

 Статыстыка выступленняў 
СезонДывізіёнКлубКраінаМатчыГалы 2009  Д2  Хваля    1  0 2010  Д2  Хваля    9  0 2011  Д2  Хваля    9  0 2012  Д2  Хваля    26  0 2013 (1)  Д2  Хваля    14  0 2013 (2)  Д1  Дынама    8  0 2014  Д1  Дынама    28  0 2015  Д1  Дынама    0  0 2016  дубль  Дынама    17  3 2017  Д2  Хваля    28  3 2018  Д2  Хваля    26  0 2019  Д2  Хваля    26  0 2020  Д2  Хваля    18  0 2021  Д2  Хваля    6  0 2022  Д2  Хваля    0  0 2023  Д2  Хваля    8  0

 Крыніцы 

Катэгорыя:Футбалісты Беларусі
Катэгорыя:Ігракі ФК Хваля Пінск
Катэгорыя:Ігракі ФК Дынама Брэст